...    (১)    ঘুড়ি ওড়ায়, বেলুন ওড়ায়    পায়রা ওড়ায় বেশ জানি,    রুমাল ওড়ায়, ঝাণ্ডা ওড়ায়,    ধোঁয়া ওড়ায়, তাও জানি,    কিন্তু আমার খট্কা লাগে    যখন শুনি নবাববাগে,    কে নাকি কোন মেলায় গিয়ে    পয়সা ওড়ায় দু'হাত দিয়ে !        (২)    তোমার গাড়ি তুমি হাঁকাও,    আমার গাড়ি আমি,    'মামার গাড়ি হাঁকিয়ে বেড়ান    মামা এবং মামী'-    গরুর গাড়ি বললে কিন্তু    খট্কা লাগে ভারী,-    তখন কি আর জনাব গরু    হাঁকিয়ে বেড়ান গাড়ি ?        (৩)    বুঝতে পারি ঘুরছে চাকা,    বনবনিয়ে ঘুরছে পাখা,    চরকা, লাটিম ঘুরছে জোরে    ঘড়ির কাঁটাও আস্তে  ঘোরে,-    ঘোরার জিনিস ঘোরেই যদি    ভাবতে আজব লাগবে না তা-    কিন্তু আমার খট্কা লাগে    যখন শুনি ঘুরছে মাথা ।    ...